Marie Dolistová
Marie Dolistová je so w lěće 1951 w Praze narodźiła, nětko - hižo wot lěta 1961 - bydli w sewjernočěskim měsće Teplice. Wona wotzamkny medicinsku srjedźnu šulu, na fachu rehabilitacije a dźěła nětko jako rehabilitaciska chorobna sotra w Tepličanskej chorowni. Poeziju spisuje hižo wot lěta 1985.
Literarne skutkowanje[wobdźěłać]
Awtorka so z duchownymi tradicijemi w čěskej poeziji inspěruje, ale tež přez mjezynarodnu poeziju, přez přirodu a přez přebywanje w tutej, wupjelnjena z hnutosću a zamyslenosću. Awtorka spóznawa nic jenož zwonkowne fenomeny w přirodźe a w čłowjeskim zadźerženju, ale chce tež te "wono" pod a za tym zapopadnyć, začuwa tež wobdźiwajomne byća a cyłeho uniwersuma.
Někotre razy so wobdźěli na literaturnych wubědźowanjach w sewjernočěskim regionje a druhdźe. Někotre z jeje basnjow buchu w městnych nowinach a w poezijowym almanachu skupiny XXVI. W lěće 1994 je jeje prěnja zběrka basnjow "V síti rybáře" (W syće rybarja) w nakładistwje Řád w Praze wušła, w lěće 2000 "S příchutí země" (Z přisłodom zemje) a w lěće 2002 "Zarostlé stezky" (Zarosćene šćežki) w nakładistwje ALFA-OMEGA w Praze. Zběrki wobsahuja basnje z přirodnej lyriku, wotbłyšćowanje žiwjenja a z basnjemi z duchownej orientaciju. W zběrce "Zarostlé stezky" stej tež dwě wobšěrnišej episkej basni wěnowanej dwěmaj žonomaj dźělenymaj wot so přez lětstotki - a kotrejž tola stej sebi tak bliskej z jeju heroiskim humanizmom, žonomaj čěskeho naroda - knjeni Swjata Zdźisława z Lemberka z prěnjeje połojcy 13. lětstotka a doktorce Vlasta Kálalová-Lottiová z dwaceteho lětstotka.
Marie Dolistová je tež awtorka tekstow z bibliskimi temami a dweju hudźbneju libretow, kotrejž buštej wot sewjeročěskeho komponista PhDr. Jana Bůžeka zhudźbnenej. Na tekst jeje basnje Legenda o sv. Vojtěchovi (Legenda wo sw. Wojćechu) skomponowa tutón komponist kantatu za basbariton, sopran, recitatora, měšany chór a orchester(1996). Premjera zaklinči w Teplicach 12. apryla 2001, předstajena přez Sewjeročěski filharmoniski chór a solistow.
Je čłonka literarneho kluba PEGAS w Mělníku a literaturneho kluba Naďa Benešová w Čáslavje. Swójsku poeziju předstaja tež na awtorskich čitanjach w Tepličanskim Šlauchu (swobodne tworjace a literarno-estetiske towarstwo).
Twórby[wobdźěłać]
- V síti rybáře (1994, W syće rybarja)
- S příchutí země (2000, Z přisłodom zemje)
- Zarostlé stezki (2002, Zarosćene šćežki)
- Paní Zdislava z Lemberka (2009, Knjeni Zdźisława z Lemberka), knižka w 6 rěčach: čěšćina, pólšćina, hornjoserbšćina, němčina, esperanto, jendźelšćina
Přispomnjenki[wobdźěłać]
Tutón hornjoserbski tekst pochadźa wot weboweho sydla Marie Dolistoveje a bu wot awtora tutoho nastawka hižo za te webowe sydło spisany.
Na jeje webowym sydle su tež někotre z jeje tekstow zeserbšćenych wot Michaela Wolfa. Wotkaz hlej deleka pod "Eksterne wotkazy".
Eksterne wotkazy[wobdźěłać]
Jeje webowe sydło z jeje basnjemi:
ltz_Latn szl_Latn ltg_Latn szl_Latn szl_Latn szl_Latn szl_Latn mos_Latn slk_Latn ces_Latn slv_Latn szl_Latn ces_Latn szl_Latn szl_Latn dan_Latn pol_Latn